google/wiki40b huggingface dataset:
Kirkelandet kirke

Bygningen

Kirken regnes som det første virkelige moderne kirkebygg i Norge. Arkitekt Odd Østbye har gitt bygget en form som bryter totalt med tradisjonell kirkearkitektur. Den arkitektoniske idéen bak Kirkelandet kirke er «Bergkrystall i roser», dvs. at kirken skal skinne som en lysende krystall blant rosene i vestskråningen.
Kirkelandet kirke står på Riksantikvarens liste over verneverdige kirker i nasjonal klasse.

Interiør

Kunstneren Gunnar S. Gundersen har stått for den innvendige dekorasjonen, blant annet glassmaleriet som bidrar til den spesielle belysningen bak altertavlen. Alterstaker og alterkalk fra 1964 er designet av Grete Prytz Kittelsen og produsert av J. Tostrup i sterlingsølv. 
Kirken ble nominert som Møre og Romsdals bidrag til Århundrets byggverk 1905–2005, en kåring i regi av bladet Byggeindustrien.
Bowls under samveldelekene 1982

Bowls under de britiske samveldeleker  1982. Bowls var en av flere sporter under de tolvte samveldelekene som ble arrangert i Brisbane i Australia i perioden 30. september til 9. oktober 1982. Det var ellevte gangen bowls var med på programmet i Samveldelekene. I lekene i 1982  ble det konkurrert i fire øvelser i bowls, single, par og firer for menn og triple for kvinner. Det var første gangen damer deltok i bowls i samveldelekene. Skottland ble beste nasjon med to gullmedaljer foran Austraia og Zimbabwe med en hver.
Master Music

Master Music er et norsk, kristelig plateselskap. Selskapet produserer egne utgivelser, distribuerer utgivelser for andre, mindre norske plateselskap og importerer musikk fra utenlandske selskap.
Master music ble stiftet 30. september 1982 av Oddvar Hjelvik som en hjemmebedrift.
I mai 1999 overtok Master Music agenturet for Naxos, Samtidig ble datterselskapet Naxos Norway AS stiftet. Master Music og Naxos har tilsammen 14 ansatte med eget næringsbygg på Nesodden.

Virksomhet

Master music har et omfattende distribusjonsnett og produserer og gir ut egne plater. Men selskapet fungerer også som et «paraplyselskap» for mange mindre plateselskaper.
Master Music importerer musikk fra internasjonale plateselskap som Word, Reunion, Tooth & Nail, Integrity Music, Spring House, Authentic med flere.
Master Music har også arrangert større konserter, blant annet med DC Talk, Petra, Newsboys og Michael W. Smith.
Usolje-Sibirskoje

Usolje-Sibirskoje (russisk: Усо́лье-Сиби́рское) er en by i Irkutsk oblast i Russland. Den ligger på venstre bredd av elva Angara, rundt 70 km nordvest for Irkutsk. Innbyggertall: 90 161 (folketelling 2002).
Den ble grunnlagt i 1669 som landsbyen Usolje. Bystatus ble innvilget i 1925. I 1940 ble navnet endret til det nåværende Usolje-Sibirskoje. 
Byen ligger ved den transsibirske jernbanen. Helt siden grunnleggelsen har byens viktigste virksomhet vært saltgruvene.
Bånd (strengeinstrumenter)

Bånd (engelsk: fret) er tverrgående forhøyninger av metall som deler gripebrettet på strengeinstrumenter opp i nøyaktige soner, og står der hver halvtone vil finnes i strengens lengde. Når strengen presses mot metallbåndet er den klingende delen forkortet, og tonen endres. At båndene er plassert med presisjon er avgjørende for å få de nøyaktige halvtonene langs hele halsen.
Høyden på båndene må være jevn, og det er mulig å sjekke ujevnheter ved å sette en linjal eller lignende langs 3-4 bånd (illustrasjon), og sjekke om den kan vippes eller er stødig. På grunn av halsens kurve (relief) kan man bare sjekke noen bånd om gangen. Bånd som har løftet seg kan være mulig å presse på plass igjen, men i blant må bånd pusses jevne, eller byttes ut. Siden båndene slites av strengene er det ikke uvanlig å bytte alle bånd etter noen år (refretting). Slitte bånd kan gi skurring, og uansett hvor nøye man stemmer instrumentet vil det bli «surt» så snart man setter grep.
Campbellerne

Campbellerne (full tittel: Campbellerne eller Den hjemkomne Søn) er et syngestykke i to akter skrevet av Henrik Wergeland. Til førsteoppførelsen av stykket på Christiania Theater 24. januar 1838 skrev Wergeland også prologen «Den første Gang», og til den tredje oppførelsen i februar samme år epilogen «Kristiania».
22. april 1837 hadde den nyvalgte direksjonen ved Christiania Theater utlovet et honorar på 100 speciedaler for et nytt dramatisk arbeide på minst to akter, forfattet av en nordmann, som kunne finnes verdig til åpningsforestilling ved teatret. Stykket måtte være innlevert innen juli samme år. Bedømmelseskomitéen (H. Foss, N.A. Colban, og M.N. Blytt) erklærte med 12 mot 1 stemme Andreas Munchs skuespill Kong Sverres Ungdom for det beste, og med dette stykket ble teatret åpnet 4. oktober 1837. Komitéen gjorde samtidig oppmerksom på at et annet stykke også fortjente å oppføres. Dette var Wergelands Campbellerne.
Stykket kunne imidlertid ikke spilles uten noen forandringer, og forfatteren ble derfor ved en bekjentgjørelse i «Morgenbladet» 7. september 1837 bedt om å søke en overenskomst med teaterdireksjonen. Stykket ble deretter spilt tre ganger, nemlig 24. januar, 28. januar og 12. februar 1838, alle ganger innledet med prologen «Den første Gang», ved siste oppførelse også ledsaget av epilogen «Kristiania». Den andre oppførelsen ga anledning til det berømte teaterslaget, «Campbellerslaget». Inntektene av den siste oppførelsen ble gitt til forfatteren. Det var da fullt hus i teatret, og Wergeland fikk en inntekt på 390 speciedaler. For disse pengene kjøpte han et hus i Grønlia under Ekeberg ved Christiania.

Selve stykket

Stykket er basert på «en virkelig hendelse i Skottland», som Wergeland kommenterer i programmet. Han hadde i årene forut arbeidet en del med diktene til Robert Burns, og ville flette noen av oversettelsene inn i et syngespill. Han var også inspirert av romanene til Walter Scott.
Stykket foregår dels i India, dels i Skottland. Lord Campbell er stasjonert i India med datteren Lucy, som er lovet bort til lordens myndling, Sir Humphry Lowthes. Men Lucy er forelsket i kaptein William, som er med i Det ostindiske kompani sammen med broren Ben. Disse to hører også til Campbell-klanen, og da dette blir kjent, løser konflikten seg av seg selv.
Bank of North Dakota

Bank of North Dakota (BND) er en av de eneste to statlig eide banker i USA ved siden av Puerto Rico Government Development Bank. Banken har til forskjell fra alle andre banker i USA fått trekk som en sentralbank. Banken betjener primært delstatsregjering, myndigheter og organisasjoner knyttet til det offentlige. Men den holder også på med studielån og lån til bedrifter og kommuner. Bankens historie går tilbake til 1919.
Fay Wray

Bakgrunn

Fay Wray ble født på en ranch nær Cardston i den kanadiske provinsen Alberta. Foreldrene var mormonere, Elvina Marguerite Jones fra Salt Lake City, og Joseph Heber Wray, fra Kingston upon Hull i England. Hun var et av seks barn. Hennes bestefar, Daniel Webster Jones, var en mormonsk pioner. 
Falilien flyttet tilbake til Salt Lake City i 1912 og deretter til Lark, også i Utah, i 1914. I 1919, var familien tilbake Salt Lake City. Men så flyttet de til Hollywood i California, der Fay gikk på Hollywood High School.

Karriere

Gjennom en skuespillerkarriere som strakte seg over 57 år, hadde Wray oppnådd internasjonal stjernestatus som skuespiller med flere roller i skrekkfilmer. Dette førte til at mange vurderer henne som den første «Skrekkdronningen».
Etter å ha debutert i en rekke mindre roller, fikk Wray medieoppmerksomhet etter å bli valgt som en av «WAMPAS Baby Stars». Dette førte til Wray signert kontrakt med Paramount Pictures som tenåring. Der spilte hun i mer enn et dusin filmer. Hennes største rolle blir regnet for å være King Kong fra 1933. Etter suksessen med King Kong, dukket Wray opp i en rekke små filmer og roller på TV, som ledet opp til hennes siste rolle i 1980. 
I 2004 ble Wray kontaktet av regissør Peter Jackson da det skulles produseres en reproduksjon av suksess-filmen King Kong. Her møtte hun Naomi Watts, som denne gangen skulle spille rollen som Ann Darrow, som Wray opprinnelig hadde spilt på 1930-tallet. 
Før filmingen av nyproduksjonen startet døde imidlertid Wray av naturlige årsaker den 8. august 2004, i sin leilighet på Manhattan. Hun var da 96 år gammel, og bare 38 dager unna å feire sin 97. bursdag. Wray ble gravlagt på Hollywood Forever Cemetery i Hollywood i California. 
To dager etter Wrays død, ble lysene på Empire State Building slukket i 15 minutter til minne om henne. Wray var gift tre ganger – med forfatterne John Munken Saunders og Robert Riskin og med nevrokirurg dr. Sanford Rothenberg. Et ekteskap som varte fra 28. januar 1919 til 4. januar 1991. Hun etterlot seg tre barn: Susan Saunders, Victoria Riskin og Robert Riskin Jr. Hun ble statsborger i USA i 1935.
Vårfly

Utseende

Middelsstore (vingespenn 32 – 38 mm for de norske artene), kraftige nattfly, forvingene mer eller mindre brunlige. Nyre- og ringmerkene pleier å være tydelige, ellers er det få tegninger. Bakvingene er hvit- eller gråaktige.

Levevis

Larvene lever på ulike løvtrær, busker og urter. Disse artene finnes mest i skog og skogkanter. De voksne sommerfuglene flyr om natten tidlig på våren.

Utbredelse

Seks av artene er utbredt i den palearktiske økosonen og én art i Nord-Amerika.
Utsirahøyden

Utsirahøyden, også kjent som Utsiraformasjonen, er en geologisk høydeformasjon på havbunnen i Nordsjøen, 200 km vest for Rogaland. Den danner østre forhøyning rundt sørlige del av Vikinggraben, mens Shetlandplattformen utgjør den vestre høyden 60 km lengre vest. Øst for Utsirahøyden følger den brede Norskerenna inn mot kysten. I perm-tiden var Utsirahøyden en landfast fjellrygg av grunnfjell.
Utsiraformasjonen er omtrent 200 km lang (nord-sør) og 50 km bred (øst-vest). geologisk er kjernen kaledonsk grunnfjell mens dette etter permperioden er overlagt med sedimenter fra avrenning fra Baltica-kontinentet. Nederst består den av grunnfjell, deretter sandstein fra trias og jura, kalkstein fra kritt, og øverst skifer fra eocen. Den inneholder olje og gass, med blant annet fra nord Heimdalfeltet (gass), Jotunfeltet, Ringhornefeltet, Balderfeltet, Granefeltet og Sleipnerfeltet (gass).
Utsiraformasjonen består av store mengder porøs sandstein og skifer, og brukes til å lagre CO₂ fra Sleipnefeltet. Utsiraformasjonen kan i framtiden komme til å tjene som reservoar for lagring av CO₂ i havbunnen, under et regime med CO-fangst og deponering. Formasjonen har potensial for å romme store deler av Europas CO₂-utslipp, i alt kan trolig mer enn 40 milliarder tonn CO₂ lagres i formasjonen.
I 2010 ble oljefeltet Johan Sverdrup oppdaget på Utsirahøyden. Det kan være det nest største feltet på den norske kontinentalsokkelen, etter Ekofisk. Feltet har tidligere vært kalt Avaldsnesfeltet og Aldous. Produksjonen kan komme igang i 2020 og forventes å kunne øke oljeproduksjonen i Nordsjøen betraktelig.
Stine Borgli

Idrettskarriere

Borgli begynte med sykling som 18-åring og tok bronse i fellesstarten under NM i landeveissykling 2011.
Hun fikk én ny bronse under NM i landeveissykling 2015 i Brumunddal, denne gang på lagtempo med Bryne CK. Året etter, under NM i landeveissykling 2016 i Bodø tok hun gull på lagtempo og en påfølgende femteplass i gaterittet.
I 2017 tok Borgli én ny lagtempobronse under NM i landeveissykling 2017 i Trondheim, før hun representerte Norge under VM i landeveissykling 2017. Der kom hun på 62.-plass på fellesstarten, 5:51 bak vinneren, Chantal Blaak.
Janina Katz

Liv

Janina Katz er født av polsk-jødiske forældre i Kraków. Det katolske ekteparet Mary og Stephen Priestly fra Dobczyce tok henne til seg etter at hun som treåring ble smuglet ut av Płaszów konsentrasjonsleir i Polen i 1943. På det tidspunkt hadde hun mistet nesten hele sin familie. Hun ble først klar over at hun var jøde da hun som seksåring ble gjenforent med sin mor, som hadde overlevd 2. verdenskrig.
Som voksen studerte hun polsk litteratur og sosiologi ved Universitet Jagielloński i Kraków. Deretter arbeidet hun i en årrekke som assistent ved Institutt for sosiologi og polsk filologi. 
Hun forlot Polen sammen med sin mor i 1969. Med egne ord var hun på det tidspunkt «dødstrett av kommunismen», men dråpen var den antisemittiske kampanje som dominerte landet etter seksdagerskrigen i 1967.
Janina Katz flyttet først til Tyskland, men allerede et år etter kom hun til Danmark, hvor hun arbeidet som litteraturanmelder og oversatte polsk skjønnlitteratur til dansk. I 13 år arbeidet hun på Det Kongelige Bibliotek. I tillegg arbeidet hun for polske eksiltidsskrifter, for Radio Free Europe og senere også BBC.

Forfatterskap

Hun debuterte, 22 år etter at hun var kommet til Danmark, som 52-åring, med diktsamlingen Min mors datter. Hun rakk å skape et omfattende dansk forfatterskap, som med et fabulerende språkoverskudd behandler en tung sjelebagasje, tilværelsens brudd og de drømmer som ikke ble realisert.  
Janina Katz har hovedsakelig skrevet på dansk tross sitt polske morsmål. Men i 2008 kom diktsamlingen Pisane po polsku, som hun senere selv oversatte til dansk og ga ut med tittelen Skrevet på polsk. 
I 1998 fikk hun Beatriceprisen, fra 2002 fikk hun Statens Kunstfonds livsvarige ydelse. I 2012 var hun innstilt til Nordisk råds litteraturpris for diktsamlingen Skrevet på polsk.

Oversettelser

Janina Katz oversatte blant annet fire bind prosa og lyrikk av Zbigniew Herbert, fire diktsamlinger av Ewa Lipska, to diktsamlinger av nobelprisvinneren Wisława Szymborska, et bind av Czesław Miłosz og Tadeusz Różewicz, dramatikk av Sławomir Mrożek og prosa av Tadeusz Konwicki og Kazimierz Brandys.
Fordøyelse

Intracellulær fordøyelse

Intracellulær fordøyelse er fordøyelse som foregår inne i enkeltceller, eksempelvis hos blåskjell i tillegg til den ekstracellulær fordøyelsen som skjer i magsekken og har en sentral fordøyelseskjertel der hovedsakelig proteinfordøyelsen skjer. Avfall returneres til magesekken, der ekstracellulær fordøyelse skjer.

Ekstracellulær fordøyelse

Ekstracellulær fordøyelse skjer i fordøyelsesorganer. Hos mennesker starter den med inntaket av næringsstoffer i munnhulen, mens nyttiggjøring av visse væsker, salter og K-vitaminer avsluttes i tykktarmen. Utstøting av rester skjer via endetarmen.
Nihilisme

Nihilisme (fra latin nihil, «intet») er et filosofisk standpunkt som fremmer negasjonen av ett eller flere antatte meningsfulle aspekter av livet. Mest vanlig blir nihilisme presentert som en form for eksistensiell nihilisme som argumenterer at livet er uten objektiv mening, hensikt, eller vesentlig verdi. Moralsk nihilisme forkaster at moral og etikk skal være objektivt. Nihilismen kan også anta epistemologiske, metafysiske og ontologiske former.
Begrepet nihilisme er tidvis benyttet i assosiasjon med anomi, det vil si mangel på sosiale og moralske normer, for å forklare en generell fortvilet holdning som oppfatter tilværelsen som meningsløs, noe man kan utvikle ved å innse at det ikke nødvendigvis finnes normer, regler eller lover. Bevegelser som futurisme og dekonstruksjonisme, blant andre, har blitt identifisert av kommentatorer som «nihilistisk» ved ulike tider og i ulike sammenhenger.
Nihilisme er også blitt tilskrevet bestemte tidsepoker, eksempelvis har Jean Baudrillard og andre kalt den postmoderne tid for «en nihilistisk epoke», og en del kristne teologer og geistlige har hevdet at moderniteten representerer en avvisning av teisme, og at en slik avvisning innebærer en form for nihilisme.

Trekk ved nihilisme som filosofisk retning

I filosofien er nihilisme en oppfatning som mener moral og normer er kunstig skapt og dermed ikke er en satt verdi hos mennesket. Tilværelsen skal ikke være målrettet, men heller «tilfeldig» og meningsløs.
Den nihilistiske filosof hevder at verden, og spesielt menneskets eksistens, er uten mening, mål, forståelig sannhet eller essensiell verdi. Den står normalt i kontrast til postmodernismen, ettersom nihilismen tenderer mot defaitisme, mens postmodernismen leter etter styrke i det menneskelige samspill. Den inneholder et sterkt element av skeptisisme, men skeptisismen når i motsetningen til nihilismen ingen konklusjon om de moralske konsepters realitet.
Som politisk filosofi innebærer nihilismen en fullstendig avvisning av all religiøs og politisk autoritet, sosiale tradisjoner og tradisjonell moral. Disse sees som motsats til friheten, som er det høyeste ideal.
Såpebobler

Såpebobler er luftbobler med en hinne av såpe. 
Såpevannet fåes kjøpt i beholdere med blåseredskap. 
Største målte såpeboble hadde en diameter på 2,3 meter, og ble blåst i Tyskland i 1992.
Illuga saga Tagldarbana

Illuga saga Tagldarbana («Sagaen om Illuga Tagldardreperen») er en relativt ung «islendingesaga» fra ca 1600-tallet. Historien foregår i Bjarmeland og på Island på 900-tallet. Sagaen har blitt beskrevet som «en saga fra det 17. årh., som foregår i det 10. årh. og indeholder talrige eventyrfantasier; helten får sit navn efter at have dræbt en rise»
Sagaen ble tatt med i Guðni Jónssons standardutgave av islendingesagaer.
Toa Airways

Toa Airways (東亜航空  Tōa Kōkū) (東亜航空 Tōa Kōkū)'var et japansk flyselskap og forgjengeren til Japan Air-System. Der ble grunnlagt 30. november  1953, og ble slått sammen med Japan Domestic Airlines 15. mai 1971 og dannet Toa Domestic Airlines, som så ble Japan Air System.
Xylotrupes clinias

Utseende

En stor, blank, svart hornbille. Som de fleste andre artene i slekten Xylotrupes har hannene et fremoverrettet horn på pronotum og et krumt horn på hodet, begge kløvet i spissen. Hos denne arten forekommer det både langhornede og korthornede hanner.

Levevis

Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

Utbredelse

Arten er utbredt i Molukkene og Sulawesi.
Helge Fjeld

Kampen

Ørn lå under 2-1 rett før slutt, og det meste av håp var ute. Så kom 2-2-utlikningen på overtid, og håpet om en seier ble igjen vekket til live. Alle «de brune» presset på, og skapte mulighet etter mulighet i Lystlunden før endelig det avgjørende innkastet kom. Lasse Jørn Fredriksen tok et langt innkast, nærmere 5 minutter på overtid, som keeperkjempen Fjeld headet inn i mål.
Så kom meldingen fra Mandal om at «MK» hadde tapt, og Ørn-Horten beholdt plassen i 1. divisjon.
Northern Premier League

Northern Premier League kjent under navnet UniBond League på grunn av en sponsorkontrakt, er en av de regionale divisjonene i engelsk fotball. Northern Premier League ble stiftet i 1968, og sammen med Southern League og Isthmian League utgjør den nivå 7 i det engelske ligasystemet. Det er to divisjoner i denne ligaen: Northern Premier League Premier Division og Northern Premier League First Division. Vinneren av ligaen rykker opp til Conference North.
Johann Matthäus Meyfart

Johann Matthäus Meyfart (født 9. november 1590 i Jena, død 26. januar 1642 i Erfurt) var en tysk professori teologi og salmedikter. Han kjempet, som en av de første lutherske teologer mot hekseprosessene i både bøker og prekener. Han gav blant annet ut prekensamlingen Tuba novissima i 1626, og er representert med en salme i Norsk Salmebok og Norsk salmebok 2013.
Ljanselva

Elveløpet

Elvestrengen starter ved Lutvann i Østmarka og renner ned til Nøklevann. Fra utløpet av Nøklevann ved Rustadsaga får elva navnet Ljanselva, og renner ned i Skraperudtjern. Elva renner videre forbi Skullerudstua, og ned til Sagstua i Skulleruddumpa. Ved Hauketo møter Ljanselva Gjersrudbekken og Prinsdalsbekken. Ned Liadalen til fisketrappen ved Hallagerbanen renner den gjennom Ljanselva naturpark. Ved Fiskevollbukta renner elva sammen med Lusetjernbekken og ut i Bunnefjorden.
Dampskibsselskabet Torm

Dampskibsselskabet Torm er en av verdens største transportører av raffinerte oljeprodukter, men selskapet står også for transport av tørrlast.
Rederiet ble grunnlagt i 1889 og eier i dag omkring 100 moderne skip, de fleste av dem i et poolsamarbeid. Selskapet opererer rundt om i hele verden, og har hovedkontor i Hellerup nord for København. Selskapet er notert på Københavns Fondsbørs og NASDAQ. Torm omsatte i 2008 for 1 184 millioner USD og oppnådde et resultat på 361 millioner USD.
Administrerende direktør fra 2008 til 2010 var Mikael Skov. Han avløste Klaus Kjærulff som ble avskjediget efter kontovers med storaksjonær Gabriel Panayotides. Fra 1. april 2010 er Jacob Meldgaard administrerende direktør i rederiet, som har en samlet gjeld på 10 milliarder danske kroner.
Alfa Romeo 1750

2000

2000-serien ble produsert mellom 1971 og 1977. Motorvolumet var økt til 2,0 liter, og den enkleste måten å se forskjell på 1750 og 2000 er grillen, som er ulik på de to modellene.
Stammlager VI A

Stammlager VI A var en krigsfangeleir i Hemer, Westfalen, som var i drift fra høsten 1939 til 13. april 1945 i det området som hadde tilhørt Blücher-Kasernen. Den var en av de største krigsfangeleirene i det Tredje rike og ble ansett som en utryddelsesleir for primært sovjetiske krigsfanger. De fleste fangene, som var satt til tvangsarbeid i gruvene i Ruhrområdet, var registrerte i Herner.
Etter andre verdenskrig benyttet de allierte anleggene til interneringsleiren Camp Roosevelt. Fra 1946 til 1955 var leiren hovedkvarter for den belgiske okkupasjonsmakten, og i 1956 overtok Bundeswehr. En minnestein og et historierom er opprettet der for å huske de tidligere krigsfangene.
Tomohiro Hasumi

Karriere

Tomohiro Hasumi startet sin profesjonelle karriere i Verdy Kawasaki i 1991. Han har også spilt for Fujitsu, Tokyo Gas og Vegalta Sendai.
Ænima

Ænima er et album av bandet Tool. Sangen «Ænima» handler om verdens undergang (armageddon), og om «hølet» Los Angeles.
Abduksjon

Abduksjon (av latin ab-ducere, lede bort) er i tradisjonell logikk betegnelse for en syllogisme (logisk utledning) der første premiss (oversetningen) er logisk sann, men hvor andre premiss (undersetningen) kun er sannsynlig. Den utledete konklusjonen blir dermed ku og dermed konklusjonen kun er sannsynlig.
Hos Charles S. Peirce er abduksjon ved siden av deduksjon og induksjon. Støter man på en eller annen form for merkverdig kjensgjerning, så benytter man seg av abduksjon hvis man oppstiller en hypotese som forklarer den merkverdige kjensgjerningen derved at den følger deduktivt av hypotesen.
Isuzu

Isuzu i Norge

General Motors Norge A/S var tidlig på 1980-tallet ansvarlig for import av britiskbygde Bedford lastebiler, som i en periode var Norges meste solgte lastebil. Men interessen for Bedford lastebiler gikk tapt ettersom markedsetterspørselen ikke lenge var i takt med produktutviklingen, og all import opphørte i 1982. Dermed måtte en erstatning finnes, og Isuzu hadde lansert sin pickup-modell under Bedford-navnet, så den norske importøren valgte å satse på den japanske bilprodusenten. Isuzu pickup og Isuzu KT 25 lett lastebil kom til Norge under eget merke i 1982.
Men markedet var tøft, og konkurransen fra andre japanske lastebiler som Mazda T3000, Toyota Dyna og Mitsubishi Canter gjorde det umulig å vinne større markedsandeler. Bare 14 lastebiler ble solgt i lanseringsåret, det beste året var i 1987 med kun 37 solgte lastebiler, tross en forbedret modell året før, Isuzu NPR. Det ble besluttet å avvikle tilbudsprogrammet tidlig på 1990-tallet. Det var først i 2007 at Isuzu fikk ny importør da RSA - Rutebileiernes Standardiserings-Aksjeselskap - åpnet opp bilmarkedet for pickup-modeller.
Risikobasert inspeksjon

Risikobasert inspeksjon (RBI) er en metode for å planlegge inspeksjoner i et industrielt anlegg basert på risiko, der risiko er definert som sannsynlighet for feil (PoF) kombinert med konsekvensen av feil (CoF).
Risiko = PoF x CoF

PoF = Probability of failure

CoF = Consequence of failure
Med utgangspunkt i risikorangeringen, utarbeides et inspeksjonsprogram med formål å fokusere inspeksjonsressursene der risikoen er størst, maksimere levetiden på utstyret og kontrollere nedbrytningen av utstyret.
Inspeksjonen utføres med ulike inspeksjonsteknikker, bl.a. visuell inspeksjon, ved hjelp av NDT (non destructive testing) og monitorering.